บลจ.บัวหลวงตื่นตั้ง2กองทุนทอง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.บัวหลวง ตื่นแล้วตั้ง 2 กองทุนทองคำ เชื่อค่าเงินเหรียญสหรัฐอ่อนหนุนราคาทอง 
นางวรวรรณ ธาราภูมิ ประธานเจ้าหน้าที่บริหาร บริษัทหลักทรพย์จัดการกองทุนรวม (บลจ.) บัวหลวง เปิดเผยว่า เตรียมเปิดขายกองทุนเปิดบัวหลวงโกลด์ฟันด์ (BGOLD) และกองทุนเปิดบัวหลวงโกลด์เพื่อการเลี้ยงชีพ (BGOLD RMF) ซึ่งมีนโยบายลงทุนในกองทุนอีทีเอฟ SPDR Gold Trust ลงทุนทองคำแท่งและจดทะเบียนในประเทศสิงคโปร์
“ทั้งสองกองทุนไม่มีนโยบายป้องกันความเสี่ยงค่าเงิน เพราะต้องการให้มูลค่าหน่วยลงทุนเคลื่อนไหวสอดคล้องกับราคาทองคำในประเทศ นอกจากนี้ หากการป้องกันความเสี่ยงผิดพลาดก็อาจจะส่งผลเสียต่อกองทุนได้” นางวรวรรณ กล่าว 
นายวศิน วัฒนวรกิจกุล กรรมการผู้จัดการ กลุ่มธุรกิจกองทุนรวม กล่าวว่า ราคาทองคำในระยะยาวมีแนวโน้มที่จะปรับเพิ่มขึ้น โดยเฉพาะผลจากการอ่อนค่าของเงินเหรียญสหรัฐ ที่ได้รับความกดดันจากเงินเฟ้ออย่างรุนแรงที่จะเกิดขึ้นหลังจากรัฐบาลทั่วโลกอัดฉีดเงินเข้าระบบตามนโยบายกระตุ้นเศรษฐกิจ โดยคาดว่าใน 6 เดือนข้างหน้าราคาทองคำมีโอกาสขึ้นไปทดสอบที่ระดับ 1,2001,250 เหรียญสหรัฐต่อออนซ์ และ 1,300 เหรียญสหรัฐต่อออนซ์ ได้ภายใน 23 ปี